Σκύλοι

Ο ΣΚΥΛΟΣ

O σκύλος (αρχ. ελλ. //κύων//) είναι ανώτερο θηλαστικό ζώο του γένους //Canis//. Πιθανότατα η καταγωγή του προέρχεται από τον κοινό λύκο. Ο σκύλος αποτελεί ένα από τα κοινότερα κατοικίδια ζώα. Η σχέση του με τον άνθρωπο χρονολογείται από τα πολύ παλαιά χρόνια. Έχει υμνηθεί και δοξαστεί πολλές φορές κυρίως για την (έμφυτη) τάση του να δέχεται τον άνθρωπο ως ηγετικό μέλος της αγέλης και να δένεται μαζί του ιδιαίτερα στενά. Έτσι, έχουν υπάρξει περιπτώσεις σκύλων που θυσιάστηκαν για το «αφεντικό» τους στην προσπάθειά τους να το σώσουν ή να το προστατεύσουν.



Υπάρχουν τουλάχιστον 360 ράτσες σκύλων που έχουν τις ικανότητες από το είδος κυνηγιού για το οποίο αναπαράχθηκαν. Αυτά που είναι πιο κοινωνικά είναι αυτά που ειδικεύονται στην επαναφορά και στο να βρουν το θήραμα χωρίς να το σκοτώνουν, αφήνοντας αυτήν την δουλειά στους κυνηγούς ενώ σπανίως είναι επιθετικά και δένονται πολύ με τα αφεντικά τους. Από αυτές τις ράτσες προέρχονται τα Λαμπραντόρ, τα Γκόλντεν , τα Σπάνιελ κ.α..

Πηγή: wikipedia []

ΜΕΡΙΚΕΣ ΡΑΤΣΕΣ ΣΚΥΛΙΩΝ:

__ ΑΓΙΟΥ ΒΕΡΝΑΡΔΟΥ __

Είναι έξυπνο και φιλικό σκυλί, που αγαπά την οικογένεια και ιδιαίτερα τα παιδιά. Είναι θαρραλέο, πιστό, αφοσιωμένο, γενναίο και υπάκουο σκυλί που εκπαιδεύεται εύκολα. Δεν γαβγίζει συχνά και συνυπάρχει με άλλα ζώα. Επειδή είναι μεγαλόσωμο σκυλί χρειάζεται να εκπαιδευτεί και να κοινωνικοποιηθεί από νωρίς. Κοιμάται εκτός σπιτιού, και μπορεί να ζήσει σε διαμέρισμα τότε όμως χρειάζεται, λόγω μεγέθους, μεγάλους και άνετους χώρους. Επειδή είναι σκύλος των χιονισμένων βουνών των Άλπεων χρειάζεται ιδιαίτερη φροντίδα και προσοχή για να μην υποφέρει από τη ζέστη. Επειδή έχει πλούσιο τρίχωμα χρειάζεται βούρτσισμα, έχει ανάγκη μεγάλης ποσότητας τροφής και μέτρια άσκηση και αν χρειαστεί είναι ακούραστος οδηγός και διασώστης.





Πηγή: []

__ ΓΕΡΜΑΝΙΚΟΣ ΠΟΙΜΕΝΙΚΟΣ __

Ο Γερμανικός Ποιμενικός είναι μια ράτσα κλασικής ομορφιάς, με υψηλό δείκτη νοημοσύνης. Είναι ιδιαίτερα ευπροσάρμοστος, ενεργητικός, περίεργος, δυνατός και αξιόπιστος. Αυτή η ράτσα επιδεικνύει θαυμάσια εμφάνιση και είναι εξαιρετικά ευκίνητη με μεγάλη δύναμη και αντοχή. Ο Γερμανικός Ποιμενικός είναι άφοβος, τολμηρός και άγρυπνος. Είναι αφοσιωμένος και πιστός στα μέλη της οικογένειας. Αν και είναι εξοικειωμένος με την ανθρώπινη παρουσία είναι πολύ επιφυλακτικός με τους ξένους. Είναι πολύ καλός σύντροφος και μπορεί να χρησιμοποιηθεί σαν φύλακας. Ο Γερμανικός Ποιμενικός πρέπει από πολύ μικρή ηλικία να έχει εντατική και εκτενή εκπαίδευση. Απαιτεί επίσης επίμονη άσκηση. Παρουσιάζει αιματολογικές αναταραχές, δυσπλασία ισχίων, επιληψία, προβλήματα πέψης και χρόνιο έκζεμα. Μπορεί να προσαρμοστεί στην ζωή του διαμερίσματος αλλά αισθάνεται καλύτερα όταν έχει την άνεση να περιπλανηθεί σε μεγάλους, ελεύθερους χώρους και είναι ακόμα πιο χαρούμενος όταν του ανατεθεί να κάνει μια εργασία.

Πηγή: []

__ ΔΑΛΜΑΤΙΑΣ __

Το σκυλί Δαλματίας είναι πολύ κοινωνικό και απολαμβάνει την ανθρώπινη συντροφιά. Είναι ευαίσθητο και δεν πρέπει να μένει μόνο του για μεγάλες χρονικές περιόδους. Εάν νοιώσει μοναξιά ή πλήξη γίνεται καταθλιπτικό και καταστροφικό. Το σκυλί Δαλματίας δεν συνιστάται για σπίτια με μικρά παιδιά λόγω της ενθουσιώδους φύσης του. Συνυπάρχει ειρηνικά με άλλα κατοικίδια που έχει μεγαλώσει μαζί τους αλλά παρουσιάζει επιθετική συμπεριφορά στα άλλα σκυλιά. Αυτή η ράτσα είναι απόμακρη με τους ξένους και είναι άριστος φύλακας, γαβγίζοντας μόνο όταν είναι απολύτως απαραίτητο. Έχει τη δυνατότητα να εργαστεί ως εξολοθρευτής βλαβερών ζώων (ποντίκια κ.ά.), ιχνηλάτης, φύλακας, καθώς επίσης γίνεται πιστός σύντροφος. Αυτή η ράτσα δεν μπορεί να ζήσει στις ακραίες καιρικές συνθήκες.



Πηγή: []

__ ΤΣΙΟΥΑΟΥΑ __

Το Τσιουάουα είναι η μικρότερη ράτσα σκυλιού στον κόσμο και πήρε το όνομά της από την πόλη Τσιουάουα του Μεξικού. Είναι ένα χαριτωμένο, έξυπνο, με ταχύτατες κινήσεις μικρό σκυλάκι, με σκανταλιάρικη έκφραση. Υπάρχουν δύο τύποι αυτής της ράτσας, αυτός με το μακρύ και με απαλή υφή τρίχωμα και αυτός με το κοντό τρίχωμα. Προτιμάται λόγω του μικρού μεγέθους του και των έξυπνων, αστραφτερών ματιών του. Είναι ένα φίνο σκυλί, τέλειο για τη διαβίωση σε διαμερίσματα.



Πηγή: []

__ ΛΑΜΠΡΑΝΤΟΡ __

Ο Λαμπραντόρ είναι πασίγνωστος σκύλος για την εξυπνάδα του και την ευκολία μάθησης. Πολύ καλός φύλακας, δυνατός, σκληραγωγημένος και υπάκουος, χρησιμοποιείται ευρέως σαν κυνηγόσκυλο, στην Αστυνομία για εντοπισμό ναρκωτικών, στην αντιτρομοκρατία και το στρατό.





Πηγή: []

__ ΝΤΟΜΠΕΡΜΑΝ __

Το Ντόμπερμαν, έχει σφιχτό, γεροδεμένο, δυνατό και μυώδες σώμα, μεγάλη αντοχή και ταχύτητα. Είναι κομψό, με περήφανη κορμοστασιά και αποπνέει αριστοκρατισμό και έντονο ταπεραμέντο. Είναι γνωστό σαν σκυλί της αστυνομίας, για την αφοσίωσή του στο καθήκον στο Γερμανικό Μέτωπο, κατά τη διάρκεια του Α΄ Παγκόσμιου Πολέμου. Το « Ντόμπι », είναι συνεχώς σε επαγρύπνηση και αποτελεί έναν πολύ καλό σύντροφο ή φρουρό. Δείχνει μια αξιοθαύμαστη υπακοή, γι’ αυτό και γίνεται ένα πολύ καλό σκυλί θεάματος, ή ένα θαυμάσιο κατοικίδιο. Είναι ο ιδανικός σύντροφος για κάποιον που κάνει τζόκιν, για κάποιον ηλικιωμένο, ή για άτομα με ειδικές ανάγκες, λόγω της κυριαρχίας του.



Πηγή: [|http][|://][|www][|.] [|cheapet] [|.] [|gr] [|/][|catalog][|/][|product][|_][|info][|.] [|php] [|/][|products][|_][|id][|/78]

__ ΠΟΥΝΤΛ __

Το ** Πουντλ ** κατάγεται από την Γαλλία και θεωρείται το δεύτερο πιο έξυπνο σκυλί στον κόσμο. Είναι επιδέξιο σε πολλά αθλήματα και χρησιμοποιείται σε επιδείξεις και show. Είναι κυνηγετικός σκύλος, αλλά πλέον προορίζεται για σκύλος συντροφιάς.





Πηγή: []

__ ΚΟΜΟΝΤΟΡ __

Ο σκύλος Κόμοντορ χρησιμοποιήθηκε και χρησιμοποιείται ακόμη στην βοσκή και στην φύλαξη κοπαδιών αιγοπροβάτων ή και βοοειδών. Ο σκύλος αυτός διαθέτει το ένστικτο του φύλακα, της προστασίας του χώρου. Η ράτσα αυτή, με μέτρια κινητικότητα, εμφανίζει σχετική αδιαφορία ως προς την εκπαίδευση του και αναπτύσσει περιορισμένες σχέσεις με τον κύριό του. Στη φυλή αυτή υπάρχει πρόβλημα ισχιακής δυσπλασίας.





Πηγή: []

__ ΜΠΟΞΕΡ __

Το Μπόξερ, είναι ένα σκυλί μεσαίου μεγέθους, με «τετράγωνη» διάπλαση, δυνατά άκρα, κοντά πίσω πόδια και κοντό, πυκνό τρίχωμα. Έχει ευρύ, αμβλύ ρύγχος και μόνιμη έκφραση επαγρύπνησης στο πρόσωπο.Το Μπόξερ, τα πηγαίνει πολύ καλά με άλλα σκυλιά και με τα παιδιά. Επίσηςείναι ένα πάρα πολύ καλό σκυλί – φύλακας.





Πηγή: []

__ ΑΓΓΛΙΚΟ ΜΠΟΥΛΝΤΟΓΚ __

Γνωστό σαν εθνικό σύμβολο της Μεγ. Βρετανίας. Έχει τα χαρακτηριστικά ενός τέλειου Μπουλντόγκ, είναι μεσαίου μεγέθους, με απαλό, πυκνό και βαρύ τρίχωμα, κοντό σώμα, ογκώδες κεφάλι, μεγάλους ώμους και εύρωστα άκρα. Είναι ιδανικό κατοικίδιο, δεδομένου του ότι αγαπά να είναι με τη συντροφιά της οικογένειάς του. Λατρεύει τα παιδιά και αποτελεί μια άριστη παρέα για αυτά, λόγω της ευγενικής του φύσεως. Είναι ένα ήρεμο, πιστό και καλόβολο σκυλί, ιδανικός σύντροφος για τους ηλικιωμένους που δεν μπορούν να του προσφέρουν τη βόλτα, ή ακόμα και για όσους είναι αυτό που λέμε «τύπος καναπέ».





Πηγή: []

__ ΓΑΛΛΙΚΟ ΜΠΟΥΛΝΤΟΓΚ __

Το Γαλλικό Μπουλντόγκ έχει την εμφάνιση ενός δραστήριου, ευφυούς, δυνατού σκυλιού, με βαριά οστά, απαλό τρίχωμα και μεσαίας ή μικρής διάπλασης. Είναι πρωτίστος ιδανικό ως κατοικίδιο και σύντροφος, αλλά μπορεί να γίνει και πολύ καλός φύλακας. Μπορεί να ζήσει άνετα και ευτυχισμένα σε περιβάλλον διαμερίσματος, αλλά απολαμβάνει εξίσου, τη βόλτα στην εξοχή. Είναι θαυμάσια παρέα για παιδιά με τα παιχνίδια του και πολύ καλός «συνεργάτες» για τους κυνηγούς





Πηγή: []

__ ΦΟΞ __ __ ΤΕΡΙΕ __

Το Φοξτεριέ, είναι ένα ενεργητικό, δραστήριο, περίεργο και εύθυμο σκυλάκι, που του αρέσει να τρέχει, να κυνηγά και να εξερευνάει. Είναι μια από τις παλαιότερες ράτσες τεριέ, που αναπαρήχθησαν για να σκάβουν σε λαγούμια και να βρίσκουν αλεπούδες ή άλλα μικρά ζώα. Είναι ένα ευπροσάρμοστο σκυλί, εύκολο να ζει κανείς μαζί του, καθώς απολαμβάνει να είναι μέλος της οικογένειας.





Πηγή: []

__ ΓΚΟΛΝΤΕΝ __ __ ΡΙΤΡΒΕΡ __

Δυναμικό, ενεργητικό, με χαρακτήρα φρόνιμο και ισορροπημένο. Iδανικός σύντροφος για όσους αγαπούν την άθληση, για οικογένειες, κυνήγι, καλός σκύλος εργασίας. Ευγενικό με τα παιδιά, διασκεδάζει όταν αυτά του δίνουν προσοχή. Συμβιώνει καλά με άλλα κατοικίδια. Λατρεύει το κολύμπι. Προσαρμόζεται εύκολα σε καταστάσεις, αγαπά την ανθρώπινη παρέα, δεν του ταιριάζει η μοναξιά.





Πηγή: []

__ ΜΠΙΓΚΛ __

Σώμα μέτριου αναστήματος με κοντά πόδια, μακριά αυτιά και τρίχωμα κοντό και πυκνό. Τα συνηθέστερα χρώματα του είναι μεταξύ άσπρου και ανοιχτού καφέ, μαύρο και ξανθό δηλαδή όλοι οι συνδυασμοί των χρωμάτων των λαγωνικών. Από τους κλασικούς σκύλους που «ακολουθούν την μύτη τους», ο Μπίγκλ έχει αξιοθαύμαστες ικανότητες όσφρησης. Μαθαίνει να ξεχωρίζει διαφορετικές μυρωδιές και χρησιμοποιήθηκε κυρίως στο κυνήγι του λαγού. Σαν κατοικίδιο είναι πιστός σκύλος, φιλικός με τα παιδιά, έξυπνος και παιχνιδιάρης. Γνωστό και ως «λαγωνικό τραγουδιού», έχει μια πολύ γλυκιά φωνή. Προσαρμόζεται πολύ εύκολα σε ένα σπίτι, αλλά δεν μπορεί να μείνει μόνο του για μεγάλο διάστημα.



Πηγή: []

__ ΜΑΛΤΕΖ __

Το Μαλτέζ είναι μέλος της οικογένειας bichon και είναι μια από τις παλαιότερες ευρωπαϊκές ράτσες. Έχει ένα «στεφάνι» από μακρύ, λευκό, μεταξωτό τρίχωμα κι αυτό θα λέγαμε πως είναι η «κορώνα» του. Είναι ευγενικός, με καλούς τρόπους, αλλά και εύθυμος και γεμάτος ζωντάνια. Παρά το μέγεθός του, έχει το σθένος που απαιτείται ώστε να είναι ένας εξαίρετος σύντροφος. Το Μαλτεζ, είναι ευφυές σκυλάκι και εύκολο να εκπαιδευτεί, αλλά είναι και πολύ ισχυρογνώμων. Απολαμβάνει ιδιαίτερα τον καλλωπισμό και τα χάδια.



Πηγή: []

__ ΧΑΣΚΙ __

Αυτό το σκυλί, είναι δυνατό και γεροδεμένο, γλυκό και τρυφερό από τη φύση του, που δένεται με όλη την οικογένεια, αλλά δεν ενδείκνυται για φύλακας. Είναι ευγενικός χαρακτήρας, με σταθερό βλέμμα. Τα αρσενικά, έχουν μια τάση να περιπλανιούνται γι’ αυτό και πρέπει να κρατηθούν σε περιφραγμένη περιοχή. Είναι σκληραγωγημένο σκυλί και έχει τη δυνατότητα να μεταφέρει βαριά φορτία σε μεγάλη απόσταση και δύσβατο έδαφος.



Πηγή: [] ΕΥΤΥΧΙΑ ΔΑΣΚΑΛΑΚΗ & ΕΥΑ ΚΥΡΒΑΣΙΛΗ Ε' 2